โกลว์ฯแจงไฟชอร์ตหยุดส่งPTTCH2ชม.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — PTTCH เต้น 2 โรงงานโอเลฟินส์หยุดชั่วคราว หาช่องฟ้องเรียกค่าเสียหายจากโกลว์พลังงาน GLOW ยันหยุด 2 ชั่วโมงมีระบุในสัญญา
นายวีรศักดิ์ โฆสิตไพศาล กรรมการผู้จัดการใหญ่ บริษัท ปตท. เคมิคอล (PTTCH) เปิดเผยว่า โรงงานผลิตโอเลฟินส์ของบริษัทจำนวน 2 โรง (โรงงาน I41 และ I42) ต้องหยุดการผลิต ตั้งแต่ช่วงบ่ายวันที่ 10 ก.พ. 2553 เป็นต้นมา เนื่องจากเกิดการขัดข้องทางเทคนิคของโรงงานผลิตไฟฟ้าและไอน้ำของ บริษัท โกลว์ พลังงาน (GLOW) ซึ่งเป็นผู้ขายไฟฟ้าและไอน้ำให้แก่บริษัท มีที่ตั้งอยู่ในเขตนิคมอุตสาหกรรมมาบตาพุด จ.ระยอง 
ขณะนี้ บริษัทกำลังเตรียมการเพื่อเริ่มการผลิตของโรงงานโอเลฟินส์ I41 และ I42 
“โรงโอเลฟินส์ I41 กำลังผลิต 7 แสนตัน หยุดเดินเครื่องชั่วคราว ขณะนี้กำลังพิจารณาว่าจะกลับมาผลิตได้เมื่อใด เพราะต้องเช็กอุปกรณ์ที่ได้รับผลกระทบทั้งหมด และต้องดูในเชิงกฎหมายด้วยว่าจะสามารถเรียกค่าเสียหายจากโกลว์ได้หรือไม่” นายวีรศักดิ์ กล่าว
นายสุทธิวงศ์ คงศิริ รองกรรมการผู้จัดการใหญ่สายการเงิน บริษัท โกลว์ พลังงาน เปิดเผยถึงกรณีที่โรงงานผลิตไฟฟ้าและไอน้ำของบริษัทที่เขตนิคมอุตสาหกรรมมาบตาพุดขัดข้อง ว่าเกิดจากไฟชอร์ตทำให้โรงไฟฟ้าต้องหยุดเป็นเวลา 2 ชั่วโมง ส่งผลให้บริษัทต้องหยุดส่งไฟฟ้าให้แก่ผู้ประกอบการที่ซื้อไฟจากบริษัทด้วย 
“เป็นเรื่องปกติของโรงไฟฟ้าที่จะเกิดเหตุขัดข้องได้บ้าง ซึ่งในแต่ละปีจะเกิดเหตุลักษณะนี้ประมาณ 34 ครั้ง ซึ่งความเสี่ยงนี้ได้ระบุไว้แล้วในสัญญาการซื้อขายไฟกับลูกค้า” นายสุทธิวงศ์ กล่าว
อย่างไรก็ตาม ขณะนี้ทุกอย่างกลับเข้ามาเป็นปกติแล้ว ซึ่งในส่วนของลูกค้าจะกลับมาผลิตตามปกติเมื่อไรก็ขึ้นอยู่ที่ความพร้อมของแต่ละบริษัท